Verkehr: Do het sich zeigt, wie Unfähig d'SVP isch, Lösige z'erarbeite! Uf d'Froog ahne, wie me däre Abhängigkeit vo BS und BL ka entgegne und Lösige könnte usgseh meint de Spiess nur: "Jä, das isch schwierig - kompliziert, do miess wohl jede für sich Lösige finde!!! Hammer - nid? Genau das machte jo dr Pargplatz-Krähenbühl und wenn de Herrmann sait, jä die Ämter wurde jo bereits mitenander schwätze und es laufi jo guet, denn froog ich mi langsam wirgligg ob dä vor de Sändig nid öbbis ygworfe het! Wieso het me denn kei gmeinsams Verkehrsleidkonzäpt? Wieso einigt me sich zerscht uf s'Härzstügg und denn wyder umz'schwängge? Worum kriegt me kei gmeinsams Projekt-Team für 'Trämlibeschaffig ahne? Wieso isch de Margarethe-Stich noni wyter? Wieso macht Basel de Morgarte-Luzärner Ring "dicht"? Und worum muess ich us em BL-Tiefbauamt vernäh, dass me mit de Kollege in de Stadt nur denn söll schwätze, wenn's gar nümmi anderscht goht? E Farce!!! De Rüegg (dä gitz au no) und de Schoch meine, dass me meh in ÖV und nid nur in MIV söll Stutz stegge. Do het immer d'Umfahrig vo Lieschtl als byspiel dient! In däm Thema sind alli - aber au wirgligg alli schwach. Vo de CVP isch gard nüt ko. Do ka de Spiess sy Kumpan no so lobe - ob do wirgligg so vyl Kompetänz vorhande isch? Abschliesse möcht ich de Verkehr mit im Sinnbild vo dr BL-Hilflosigkeit in däm Thema: Pargrum-Bewirtschaftig BS und d'Uswirgigge uf BL wird als funktionierends Byspiel für d'Zämmearbeit vo BS und BL anezoge. Letschtändlig sind's wie vom Spiess gsait worde isch, zwei Verbänd gsy und nid de Krähenbühl wo sich do ygsetzt hän. Wyter verschwiegt de gueti Spiess, dass die Bewirtschaftig gsamtschwyyzerisch komunal glöst wird (BS isch do e Sonderfall). So het Birsfälde und Muttenz do scho duuregriffe - ohni mit BS ab z'stimme. Wyter wurd do BL unglychbehandled wie d'Städter (Gwärb). Wie gseht's in Birsfälde oder Muttenz us?